stanford-oval/wikipedia huggingface dataset:
Pink Cream 69

| Pink Cream 69 |
| --- | --- |


Tiedot
Toiminnassa:  1987–
Tyylilaji:  heavy metal, hard rock, power metal, glam metal
Kotipaikka:  Saksa
Laulukieli:  englanti
Jäsenet:  David Readman, laulu (1994–)  Alfred Koffler, kitara (1987–)  Uwe Reitenauer, kitara (2003–)  Dennis Ward, basso (1987–)  Chris Schmidt, rummut (2012–) 
Entiset jäsenet:  Andi Deris, laulu (1987–1994)  Kosta Zafirio, rummut (1987–2012) 
Levy-yhtiö:  Epic, (1989–1995)   High Gain, (1997–1998)   Massacre, (2000–2001)   SPV(2004)   Frontiers, (2007–)  
Aiheesta muualla
Kotisivut
Infobox OKNimi-testi OK: 
Pink Cream 69 on saksalainen hard rock -yhtye. Sen perustivat Andi Deris, Dennis Ward, Kosta Zafiriou ja Alfred Koffler Karlsruhessa vuonna 1987. Yhtye sai sopimuksen Metal Hammerin tulokkaiden bändikisassa, joka järjestettiin Ludwigsburgissa, vuosi perustamisen jälkeen. Vuonna 1994 Andi Deris jätti yhtyeen liittyäkseen saksalaiseen Helloween-yhtyeeseen. Hänet korvasi brittiläinen David Readman. Vuonna 2003 yhtyeestä tuli viisihenkinen, kun Uwe Reitenauer liittyi siihen.
Jäsenet

| --- | --- |
 Nykyiset David Readman – laulu (1995–)  Alfred Koffler – kitara (1987–)  Uwe Reitenauer – kitara (2003–)  Dennis Ward – basso (1987–)  Chris Schmid – rummut (2012–) :  Entiset Kosta Zafiriou – rummut (1987–2012)  Andi Deris – laulu (1987–1994)
Diskografia > Studioalbumit

Pink Cream 69 (1989)
One Size Fits All (1991)
Games People Play (1993)
Change (1994)
Food For Thought (1997)
Electrified (1998)
Sonic Dynamite (2000)
Endangered (2001)
Thunderdome (2004)
In10sity (2007)
Ceremonial (2013)
Headstrong (2017)
Pikkujamssipapu

| Pikkujamssipapu |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophyta
Lahko::  Fabales
Heimo::  Hernekasvit Fabaceae
Suku::  Jamssipavut Pachyrhizus
Laji::  erosus
Kaksiosainen nimi
 Pachyrhizus erosus  (L.) Urb., 1905 
Katso myös
   Pikkujamssipapu Wikispeciesissä   Pikkujamssipapu Commonsissa 
Infobox OKNimi-testi OK: 
Pikkujamssipapu (Pachyrhizus erosus) on kasvilaji jamssipapujen suvussa hernekasvien heimossa. Laji on alun perin kotoisin trooppisesta Amerikasta. Kasvin juurimukuloita käytetään nykyisin vihanneksena monilla trooppisilla ja subtrooppisilla alueilla.
Kuvaus

Pikkujamssipapu on ruohovartinen köynnös. Kasvi muodostaa juuren tyveen juurimukuloita, jotka ovat 10–20 senttimetriä halkaisijaltaan. Lehdet ovat kolmilehdykkäisiä, lehdykät ovat muodoltaan puikeita tai vinoneliömäisiä. Terttu­kukinnot ovat 15–30 senttimetriä pitkiä ja kasvavat lehtihangoissa. Kukan 9–11 millimetriä pitkä verhiö on kellomainen. Perhosmainen teriö on väritykseltään vaaleanpunainen tai violetti. Sekä teriön purje että köli ovat yleensä 15–20 millimetriä pitkiä. Hedelmä on 7,5–13 senttimetrin pituinen pitkäkarvainen palko. Kukinta on yleensä elokuussa, ja palot kypsyvät marraskuussa.
Levinneisyys

Pikkujamssipapu kasvaa luontaisena trooppisessa Väli- ja Etelä-Amerikassa. Sitä viljellään nykyään laajalti trooppisilla ja subtrooppisilla alueilla.
Käyttö

Pikkujamssipavun juurimukuloita käytetään vihanneksena. Kuoritut mukulat voidaan tarjoilla sekä raakana että monin tavoin kypsennettynä.
Pikkujamssipavun juurimukuloita.
Philippe Candeloro

| Mitalit | Mitalit | Mitalit |  |
| --- | --- | --- | --- |
|  Philippe Candeloro vuonna 2020. |  Philippe Candeloro vuonna 2020. |  Philippe Candeloro vuonna 2020. |  |
Maa:   Ranska
Miesten taitoluistelu
|  Olympialaiset  |  Olympialaiset  |  Olympialaiset  |  |
|  Pronssia | Lillehammer 1994 | yksinluistelu |  |
|  Pronssia | Nagano 1998 | yksinluistelu |  |
| MM-kilpailut  | MM-kilpailut  | MM-kilpailut  |  |
|  Hopeaa | Chiba 1994 | yksinluistelu |  |
|  Pronssia | Birmingham 1995 | yksinluistelu |  |
| EM-kilpailut  | EM-kilpailut  | EM-kilpailut  |  |
|  Hopeaa | Helsinki 1993 | yksinluistelu |  |
|  Hopeaa | Pariisi 1997 | yksinluistelu |  |
Philippe Candeloro (s. 17. helmikuuta 1972 Courbevoie, Ranska) on ranskalainen taitoluistelija. Hän kilpaili vuoden 1994 talviolympialaisissa Lillehammerissa ja sai yksinluistelussa pronssimitalin. Toisen pronssimitalin hän sai vuoden 1998 talviolympialaisissa Naganossa. Candeloro on lisäksi saanut hopeamitalit EM-kilpailuissa 1993 ja 1997 sekä MM-kilpailuissa 1994. Vuoden 1995 MM-kilpailuissa hän sai pronssia.
Aiheesta muualla

Philippe Candeloro Kansainvälinen olympiakomitea. (englanniksi)
Pohjoiskalotin Harmonikkamestaruuskilpailut

Pohjoiskalotin avoin viihdeharmonikkamestaruuskilpailu järjestetään joka vuosi heinäkuussa Torniossa ja Haaparannalla järjestettävän Rajasoitto-tapahtuman yhteydessä.[lähde? ]
Petit Le Mans 1998

Petit Le Mansin rata.
Petit Le Mans 1998 oli moottoriurheilun kestävyysajokilpailu, joka ajettiin 11. syyskuuta 1998 Road Atlantan moottoriradalla Yhdysvalloissa.
Kilpailun voittivat Ferrarilla ajaneet Eric van de Poele, Wayne Taylor ja Emmanuel Collard.
Aiheesta muualla

Petit Le Mans (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:1998 Petit Le Mans
Käännös suomeksi
Petit Le Mans 2004

Petit Le Mansin rata.
Petit Le Mans 2004 oli moottoriurheilun kestävyysajokilpailu, joka ajettiin 25. syyskuuta 2004 Road Atlantan moottoriradalla Yhdysvalloissa.
Kilpailun voittivat Audi R8 -autolla ajaneet Marco Werner ja Jyrki Järvilehto.
Aiheesta muualla

Petit Le Mans (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:2004 Petit Le Mans
Käännös suomeksi
Pihlajavaaran kaivos

Pihlajavaaran kaivos on Puolangan Pihlajavaaralla sijaitseva suunniteltu talkkikaivos. Kaivoksen toiminta-aika olisi 10-20 vuotta ja talkkimalmia louhittaisiin miljoona tonnia. Malmi kuljettaisiin Sotkamoon rikastettavaksi. Suunniteltu kaivos sijaitsee kymmenen kilometrin päässä Puolangan keskustasta.
Pihlajavaaran talkkiesiintymää on tutkittu 1990-luvun puolivälistä lähtien. Mondo Minerals teki Pihlajavaarassa maaliskuussa 2010 koelouhintaa ja louhittu talkkimalmi kuljetettiin yhtiön Sotkamon tehtaalle rikastuskokeisiin. Kaivoksen ympäristöluvan käsittely viivästyi vuonna 2011 kun kaivosalueelta löydettiin kaksi luonnonsuojelulain nojalla rauhoitettua lajia liito-orava ja eräs kämmekkälaji. Kaivoshanke sai ympäristö- ja vesitalousluvan syyskuussa 2012.
Pontus Petterström

Pontus Petterström elokuussa 2016.
Pontus Petterström (s. 21. huhtikuuta 1982 Nybro, Ruotsi) on ruotsalainen jääkiekkoilija. Petterström on laitahyökkääjäpelaaja, joka ampuu vasemmalta. Hän pelaa Ruotsin korkeimmalla sarjatasolla SHL:ssa. Hän on joukkueensa Skellefteå AIK:n kapteeni. Petterströmin pelipaidan numero on #18. Hänen kasvatusseuransa on Nybro IF.
Aikaisemmin Pontus Petterström on pelannut Tingsryd AIF:issa Allsvenskan-sarjaa ja Linköping HC:ssa SHL-sarjaa.
Käännös suomeksi
Pihlajaveden kirkko

| Pihlajaveden kirkko |
| --- | --- |
Sijainti:  Kirkkotie, Pihlajavesi, Keuruu
Seurakunta:  Keuruun seurakunta
Rakentamisvuosi:  1871
Suunnittelija:  Ludvig Isak Lindqvist ja Ernst Lohrmann, rakentanut Lauri Heikki Kuorikoski
Materiaali:  puu
Istumapaikkoja:  530
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Pihlajaveden kirkko tai Pihlajaveden uusi kirkko on Keuruun Pihlajavedellä sijaitseva Lauri Heikki Kuorikosken Intendentinkonttorissa Ludvig Isak Lindqvistin ja Ernst Lohrmannin laatimien piirustusten mukaan 1871 rakentama puinen päätytornillinen tasavartinen ristikirkko. Kuorikoski muokkasi piirustuksia rakentamisen aikana merkittävästi.
Kirkon pinta-ala on 366 neliömetriä, ja siinä on istumapaikkoja 530 hengelle. Kuoripäädystä erkanee runkohuonetta matalampi sakasti, sisäkatteena ovat sakaroissa puiset taitekatot ja ristikeskustassa matala kartiokupu. Tyyliltään kirkko edustaa siirtymää empiretyylistä uusgotiikkaan. Kirkon torni on kaksinivelinen, kellot ovat vuosilta 1781, 1802 ja 1887.
Kirkon alkuperäiset 14-äänikertaiset urut valmisti Kangasalan urkutehdas 1916, niitä laajennettiin 16-äänikertaisiksi ja uudistettiin 1965.  Nykyisin kirkossa on digitaaliurut. Alttaritaulun Ristiinnaulittu on maalannut Amanda Kjellberg 1881. Kirkossa olevan lasimaalauksen on tehnyt Jorma Oikari 1998.
Pitkäkaulauikku

| Pitkäkaulauikku |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Uikkulinnut Podicipediformes
Heimo::  Uikut Podicipedidae
Suku::  Pitkäkaulauikut Aechmophorus
Laji::  occidentalis
Kaksiosainen nimi
 Aechmophorus occidentalis  (Lawrence, 1858) 
 Levinneisyyskartta, jossa  vaaleanpunainen: pesimäalue  punainen: ympärivuotinen alue  vaaleansininen. talvehtimisalue
Alalajit
 A. o. ephemeralis Dickerman, 1986  A. o. occidentalis (Lawrence, 1858) 
Katso myös
   Pitkäkaulauikku Wikispeciesissä   Pitkäkaulauikku Commonsissa 
Infobox OKNimi-testi OKIUCN-testi OK: 
Pitkäkaulauikku, aikaisemmalta nimeltään mustaselkäuikku (Aechmophorus occidentalis) on uikkujen heimoon kuuluva lintulaji. Sen levinneisyysaluetta ovat Kanada, Meksiko ja Yhdysvallat. Sen populaation suuruus on pienenemässä, joskin kaikkien alueiden lintujen kannan tilanteesta ei ole tietoa.
Matkalla kuivalle maalle.
Sen elinympäristöä ovat järvet.
Aiheesta muualla

Western Grebe Species Account - Cornell Lab of Ornithology
Western Grebe - Aechmophorus occidentalis - USGS Patuxent Bird Identification InfoCenter
Stamps Kanadalaisia postimerkkejä, Bird-stamps.org
Birdlife.org (englanniksi)
Pontus Ludvig Dahlman

Pontus Ludvig Dahlman (1. lokakuuta 1812 – 10. maaliskuuta 1882 Tornio) oli suomalainen kauppias ja valtiopäivämies.
Dahlman oli proviisori, joka muutti Helsingistä Tornioon 1836 ja perusti sinne kauppaliikkeen. Hän oli Torniossa kunnallisraatimies ja Tornion kaupungin edustaja porvarissäädyssä valtiopäivillä  1863–1864. Valtiopäivillä Dahlman oli valtiovarainvaliokunnan varajäsen. Naimaton Dahlman testamenttasi omaisuuttaan muun muassa Tornion kaupungin köyhäinhoitoa varten.
Petit Le Mans 2000

Petit Le Mansin rata.
Petit Le Mans 2000 oli moottoriurheilun kestävyysajokilpailu, joka ajettiin 30. syyskuuta 2000 Road Atlantan moottoriradalla Yhdysvalloissa.
Kilpailun voittivat Audilla ajaneet Rinaldo Capello, Michele Alboreto ja Allan McNish.
Aiheesta muualla

Petit Le Mans (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:2000 Petit Le Mans
Käännös suomeksi
Petit Le Mans 2001

Petit Le Mansin rata.
Petit Le Mans 2001 oli moottoriurheilun kestävyysajokilpailu, joka ajettiin 6. lokakuuta 2001 Road Atlantan moottoriradalla Yhdysvalloissa.
Kilpailun voittivat Audilla ajaneet Frank Biela ja Emanuele Pirro.
Aiheesta muualla

Petit Le Mans (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:2001 Petit Le Mans
Käännös suomeksi
Prokles

Prokles (m.kreik. Προκλῆς, Proklēs; lat. Procles) oli kreikkalaisessa mytologiassa Aristodemoksen ja Argeian poika ja Spartan mytologinen kuningas. Häntä pidetään kaksoisveljensä Eurystheneen kanssa Spartan kaupunkivaltion perustajana ja eurypontidien kuningassuvun ensimmäisenä kuninkaana.
Sen jälkeen kun herakleidit olivat valloittaneet Peloponnesoksen, maat jaettiin hyökkäysten osallistuneiden veljesten kesken arvalla. Eurysthenes ja Prokles saivat isänsä osuuden, joka osui Lakoniaan.
Petroseliinihappo

| Petroseliinihappo |
| --- | --- |

Tunnisteet
IUPAC-nimi:  (6Z)-oktadek-6-enoiinihappo
CAS-numero:  593-39-5
PubChem CID:  5281125
SMILES:  CCCCCCCCCCC\C=C/CCCCC(O)=O
Ominaisuudet
Molekyylikaava:  C18H34O2
Moolimassa:  282,462 g/mol
Sulamispiste:  30 °C
Kiehumispiste:  238 °C
Tiheys:  0,87 g/cm3
Liukoisuus veteen:  liukoinen dietyylieetteriin; hiukan liukoinen heptaaniin ja metanoliin; ei vesiliukoinen
Petroseliinihappo on omega-12 tyydyttymätön rasvahappo, jossa on epätavallinen cis-6 kaksoissidos.
1909 E. Vongerichten ja A. Köhler löysivät ja selvittivät petroseliinin rakenteen. He eristivät aineen persiljasta (Petroselinum crispum), jonka mukaan aine on nimetty.
Petroseliiniä on sarjakukkaiskasveissa: suuren pitoisuuden esimerkkejä ovat persilja (76–69 % petroseliiniä kaikista öljyistä), fenkoli (86–60 %), korianteri (53 %), selleri (51–41 %), palsternakka (46 %), intiankumina (48–42 %), sirosudenporkkana (49–45 %) ja kumina (26–17 %). Lisäksi ainetta on paljon heimojen Griseliniaceae ja Garryaceae kasveissa.
Aineen 40 °C taitekerroin on 1.4533, 40 °C tiheys 0.87 g/cm3 ja trans-isomeerin nimi petroselaidiinihappo.
Aiheesta muualla

PubChem: Petroselinic acid (englanniksi)
Human Metabolome Database: Petroselinic acid (englanniksi)
Food Component Database (FooDB): Petroselinic acid (englanniksi)
Kyoto Encyclopedia of Genes and Genomes (KEGG): Petroselinic acid (englanniksi)
Dr. Duke's Phytochemical and Ethnobotanical Databases: Petroselinic Acid (englanniksi)
Rasvahapot
| --- | --- |
Tyydyttyneet:   Etikkahappo (C2)  Propionihappo (C3)  Voihappo (C4)  Valeriaanahappo (C5)  Kapronihappo (C6)  Enantyylihappo (C7)  Kapryylihappo (C8)  Pelargonihappo (C9)  Kapriinihappo (C10)  Hendekaanihappo (C11)  Lauriinihappo (C12)  Tridekyylihappo (C13)  Myristiinihappo (C14)  Pentadekyylihappo (C15)  Palmitiinihappo (C16)  Margariinihappo (C17)  Steariinihappo (C18)  Nonadekyylihappo (C19)  Arakidihappo (C20)  Heneikosyylihappo (C21)  Beheenihappo (C22)  Trikosyylihappo (C23)  Lignoseriinihappo (C24)  Pentakosyylihappo (C25)  Keroottihappo (C26)  Heptakosyylihappo (C27)  Montaanihappo (C28)  Nonakosyylihappo (C29)  Melissiinihappo (C30)  Henatriakontyylihappo (C31)  Lakkerihappo (C32)  Psylliinihappo (C33)  Geddiinihappo (C34)  Keromuovihappo (C35)  Heksatriakontyylihappo (C36) 
Omega-1:  Undekyleenihappo (11:1)
Omega-3:   Alfalinoleenihappo (18:3)  Rumeleenihappo (18:3)  Parinaarihappo (18:4)  Stearidonihappo (18:4)  Eikosapentaeenihappo (20:5)  Dokosaheksaeenihappo (22:6) 
Omega-5:   Myristoleiinihappo (14:1)  Granaattiomenahappo (18:3)  Trumpettipuuhappo (18:3) 
Omega-6:   Linolihappo (18:2)  γ-linoleenihappo (18:3)  Kehäkukkahappo (18:3)  Pinoleenihappo (18:3)  Dihomo-γ-linoleenihappo (20:3)  Podokarpiinihappo (20:3)  Arakidonihappo (20:4)  Dokosatetraeenihappo (22:4) 
Omega-7:   Palmitoleiinihappo (16:1)  Vakseenihappo (trans-18:1)  Rumeenihappo (18:2)  Paulliinihappo (20:1) 
Omega-9:   Oleiinihappo (18:1)  Elaidiinihappo (trans-18:1)  Eikoseenihappo (20:1)  Erukahappo (22:1)  Nervonihappo (24:1)  Meadin happo (20:3) 
Omega-12:  Petroseliinihappo (18:1)
Portugalin koripallomaajoukkue

Portugalin koripallomaajoukkue edustaa Portugalia koripallon maajoukkuekilpailuissa. Se on kolmasti selviytynyt EM-lopputurnaukseen.
Historia

Vuoden 1951 EM-kilpailuissa Portugali sijoittui 15:nneksi.
Espanjassa pelatuissa EM-kisoissa 2007 Portugali hävisi alkulohkossaan Espanjalle 56–82 ja Kroatialle 68–90, mutta voitti Latvian 77–67 ja selviytyi 12 parhaan jatko-otteluihin. Jatkolohkossa Portugali hävisi Venäjälle 65–78, voitti Israelin 94–85 ja hävisi Kreikalle 67–85. Portugali sijoittui jatkolohkossaan viidenneksi ja koko turnauksessa kymmenenneksi. Joukkueen paras pistemies oli João Santos (11,2 pistettä / ottelu), paras levypallomies Élvis Évora (5,2) ja paras syöttäjä Filipe da Silva (3,2). Joukkuetta valmensi Valentin Melnitšuk.
Liettuassa pelatuissa EM-kisoissa 2011 Portugali hävisi kaikki viisi alkulohkon otteluaan.
Pesno

| Pesno Песно |
| --- | --- |
Maanosa:  Eurooppa
Valtiot:  Venäjä
Alue:  Pihkova
Piiri:  Pljussa
Koordinaatit:  58°22′44″N, 29°34′29″E
Vesistöalue ja valuma-alueen tietoja
Päävesistöalue:  Narvanjoen vesistöalue
Valuma-alue:  Pljussan valuma-alue
Laskujoki:  Pesnetsa 
Mittaustietoja
Pinnankorkeus:  61,9 m 
Rantaviiva:  7,8 km 
Pinta-ala:  4,85 km²  
Tilavuus:  0,00679 km³ 
Keskisyvyys:  1,4 m  
Suurin syvyys:  3,1 m  
Valuma-alue:  31,3 km²  
 fiPesno 
Pesno on järvi Luoteis-Venäjällä Pihkovan alueen Pljussan piirissä.
Maantietoa

Järvi on lähes ympyrän muotoinen ja sen pinta-ala on 4,9 neliökilometriä, jolloin sen halkaisijaksi saadaan keskimäärin noin 1,2 kilometriä ja ympärysmitaksi noin 8 kilometriä.
Järven ympäristössä seutu on asuttua ja viljeltyä aluetta, jonka asutus sijaitsee lähellä järven rantoja. Länsipuolella sijaitsee Polosyn kylä, lounaassa Andromerin kylä, etelässä Ostrovin kylä, idässä Zapesenjen kylä ja koillispuolella Ljubenskin kylä. Noin viiden kilometrin päässä idässä sijaitsee Zapoljen taajama (ven. Заполье).
Venäläisen säveltäjän Nikolai Rimski-Korsakovin museo sijaitsee järven lähellä todennäköisesti Ljubinskissä, missä hän kuoli vuonna 1908.
Luontoarvoja

Järven kalalajit ovat karppi, ahven, lahna, hauki, carassius, mutakala, suutari ja kiiski, sekä joitakin Rutilus-suvun kalalajeja. Näistä kalalajeista kolme ensimmäistä lajia esiintyy järvessä runsaimmin.
Historiaa

Järvellä on toimitettu järvenlasku vuosina 1953–1955 aikana, jolloin järven pinta-ala pieneni 60 hehtaaria. Paljastuneet rannat on otettu viljeykäyttöön, mutta samalla mataloituneen järven rannat on alkanut kasvaa ilmaversoista vesikasvillisuutta. Laskujoen luusuaan aiotaan rakentaa pato, jolla nostetaan järven vedenpintaa ja tavoitteena on kasvattaa järven pinta-ala 655 hehtaariin.
Vesistösuhteita

Järvi kuuluu Narvanjoen vesistöalueessa Narvanjoen alueeseen, jonka Pljussan valuma-alueen pääuoman lähialueeseen se kuuluu. Järven laskujoki on noin 6 kilometriä pitkä Pesnetsa (ven. Песнеца), joka yhtyy Pljussajokeen noin 253 kilometriä joen suusta yläjuoksulle päin. Yhtymäkohta on hieman sivujoen Omugan yhtymäkohtaa alempana.
Huomautuksia

1 2 3 4 5 6 7 8 9 10 11 12  Teksti on osittain käännös venäjänkielisistä artikkeleista ru:Песно (озеро, Плюсский район) ja ru:Песнеца, joiden tiedot on vielä tarkistamatta muista lähteistä.
1 2 3  Tilavuuden arvo on saatu kertomalla järven keskisyvyys sen pinta-alalla.
Käännös suomeksi
Presidentinvaalit

Presidentinvaalit on toimitus, jossa valitaan tasavallan valtionpäämies tietyn toimikauden ajaksi. Presidentti voidaan valita parlamentin, valitsijamiesten tai kansanvaalin avulla. Suomen tasavallan presidentti valitaan suoralla kansanvaalilla vuodesta 1994 lähtien.
Portugalin kommunistinen puolue

| Portugalin kommunistinen puolue> Partido Comunista Português |
| --- | --- |
  
  
  
Perustettu:  6. maaliskuuta 1921
Johto:   Jerónimo de Sousa (pj.) 
Ideologia:  kommunismi, marxismi-leninismi
Poliittinen kirjo:  äärivasemmisto
Äänenkannattaja:  Avante!
Tasavallan kokous:  9 / 230
EU-parlamentti:  2 / 21
Kansainväliset jäsenyydet:  – Euroopan yhtynyt vasemmisto / Pohjoismaiden vihreä vasemmisto
Nuorisojärjestö:  Juventude Comunista Portuguesa
Kotisivu:  http://www.pcp.pt/
Infobox OKNimi-testi OK: 
Portugalin kommunistinen puolue (port. Partido Comunista Português, PCP) on vuonna 1921 perustettu Portugalissa toimiva vasemmistolainen puolue. Se joutui vainotuksi António de Oliveira Salazarin diktatuurin aikana. Neilikkavallankumouksen jälkeen se nousi uudelleen suosioon ja yhdeksi maan merkittävistä puolueista.
Puolue julkaisee viikoittain Avante!-lehteä, ja se järjestää joka syyskuu Avante!-festivaalin. Vuonna 1979 perustettiin puolueen nuorisojärjestö Juventude Comunista Portuguesa (Portugalin kommunistinuoriso).
Portugalin kommunistisen puolueen pitkäaikaisia pääsihteereitä ovat olleet Álvaro Cunhal (1961–1992), Carlos Carvalhas (1992–2004) ja Jerónimo de Sousa (vuodesta 2004).
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset sivut (portugaliksi)
Presidentti Nicolau Lobaton kansainvälinen lentoasema

Presidentti Nicolau Lobaton kansainvälistä lentoasemaa
Presidentti Nicolau Lobaton kansainvälinen lentoasema (port. Aeroporto Internacional Presidente Nicolau Lobato, tetumiksi Aeroportu Internasional Presidente Nicolau Lobato; IATA: DIL, ICAO: WPDL) on Itä-Timorin pääkaupungissa Dilissä sijaitseva kansainvälinen lentoasema. Se on aiemmin tunnettu Comoron kansainvälisen lentoaseman nimellä. Se toimii Itä-Timorin päälentokenttänä.
Presidentti Nicolau Lobaton kansainvälisellä lentoasemalla on yksi valaistu, asfalttinen kiitotie, jonka pituus on 1 849 metriä ja leveys 30 metriä. Lentoasemalle tulee säännöllisiä lentoja Australiasta sekä Indonesiasta ja joskus myös charterlentoja. Lentoaseman omistaa Itä-Timorin hallitus, ja sen toiminnasta vastaa East Timor Civil Aviation Division.
Petit Le Mans 1999

Petit Le Mansin rata.
Petit Le Mans 1999 oli moottoriurheilun kestävyysajokilpailu, joka ajettiin 18. syyskuuta 1999 Road Atlantan moottoriradalla Yhdysvalloissa.
Kilpailun voittivat Panozilla ajaneet David Brabham, Éric Bernard ja Andy Wallace.
Aiheesta muualla

Petit Le Mans (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:1999 Petit Le Mans
Käännös suomeksi
Philippe Bugalski

| Philippe Bugalski |
| --- | --- |
 Philippe Bugalskin Citroen Xsara T4 vuonna 2000
Henkilötiedot
Syntynyt: 12. kesäkuuta 1963 Cusseton
Kuollut: 10. elokuuta 2012 (49 vuotta) Vichy
Kansalaisuus:   Ranska
WRC-ura
Aktiivivuodet:  1984 - 2003
Entiset tallit:  Citroën Total WRT Societé Diac Jolly Club Martini Lancia
Kilpailuja:  36
Maailmanmestaruuksia:  0
Voittoja:  2
Palkintosijoja:  4
Erikoiskoevoittoja:  27
MM-pisteitä:  59
Ensimmäinen kilpailu:  Monte Carlo -ralli 1984
Ensimmäinen voitto:  Katalonian ralli 1999
Viimeinen voitto:  Korsikan ralli 1999
Viimeinen kilpailu:  Katalonian ralli 2003
Sijoitus kaudella 2003:  21. (1 p.)
Philippe Bugalski (12. kesäkuuta 1963 Cusseton – 10. elokuuta 2012 Vichy) oli ranskalainen rallikuljettaja. Hän voitti vuonna 1999 sensaatiomaisesti Korsikan ja Katalonian rallin kaksivetoisella Citroenilla vaikka kisassa oli WRC-autoja. Bugalski ajoi myös kilpaa Citroën Xsara WRC:llä ja toimi tallin testikuskina. Viimeisen WRC-kisansa hän ajoi vuonna 2003 Kataloniassa, mutta testasi tallille myös tämän jälkeen, ajaen mm. Citroën C4 WRC:tä. Aktiiviuransa jälkeen Bugalski osallistui historic-ralleihin ja toimi myös belgialaisen Thierry Neuvillen tukijana. Hän osti vuonna 2009 Automeca-nimisen rallipajan, jonka suojissa Neuville aloitteli uraansa.
Bugalski menehtyi kotonaan tapaturmaisessa putoamisonnettomuudessa vuonna 2012.
WRC-voitot

|   #   | Kausi | Osakilpailu | Kartanlukija | Auto |
| --- | --- | --- | --- | --- |
| 1 | 1999 |  35. Katalonian ralli | Jean-Paul Chiaroni | Citroën Xsara Kit Car |
| 2 | 1999 |  43. Korsikan ralli | Jean-Paul Chiaroni | Citroën Xsara Kit Car |
Aiheesta muualla

Muistokirjoitus Rallin MM-sarjan virallisilla sivuilla (Arkistoitu – Internet Archive)
Philippe Bugalski World Rally Archives
Bugalskin tulokset (Arkistoitu – Internet Archive)
Tietoa Bugalskista (Arkistoitu – Internet Archive)
Pohjoiskaukasialaiset kielet

Pohjoiskaukasialaiset kielet, tai nakh-kielet, on kielikunta, jonka kieliä puhutaan Kaukasuksen alueella. Kielikuntaa kutsutaan toisinaan myös nimellä keskipohjoiskaukasialaiset kielet, tällöin termi pohjoiskaukasialaiset kielet käsittää keskikaukasialaisten kielten lisäksi myös luoteiskaukasialaiset kielet. Näiden kieliryhmien välinen sukulaisuus on kuitenkin kiistanalainen.
Luokittelu

Pohjoiskaukasialaiseen kielikuntaan kuuluu vain kolme kieltä:
batsi (batsbi)
inguuši
tšetšeeni.
Kielistä on ylivoimaisesti suurin tšetšeeni, jolla on noin 1 400 000 puhujaa. Inguušilla on noin 400 000 puhujaa. Kummallakin kielellä on kuitenkin oma kirjakieli. Kielikunnan pienintä kieltä, batsia eli batsbia, puhuu vain 3 000 ihmistä, eikä sille ole kehitetty omaa kirjakieltä.